TOP ผุด 2 บ.ย่อย เข้าลงทุนสตาร์ทอัพ รองรับธุรกิจใหม่
TOP ผุด 2 บ.ย่อย "ท็อป เวนเจอร์ส" และ TOP Ventures Hong Kong Limited เข้าลงทุนสตาร์ทอัพ รองรับธุรกิจใหม่
25 มิ.ย. 2562

บริษัท ไทยออยล์ จำกัด (มหาชน) หรือ TOP เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ที่ประชุมคณะกรรมการบริษัท ไทยออยล์ ศูนย์บริหารเงิน จำกัด (TTC) ซึ่งบริษัทฯถือหุ้นอยู่ 100%) นัดพิเศษ ครั้งที่ 3/2562 เมื่อวันที่ 25 มิ.ย.2562 ได้มีมติอนุมัติการจัดตั้ง บริษัท ท็อป เวนเจอร์ส จำกัด และ บริษัท TOP Ventures Hong Kong Limited เพื่อดำเนินการธุกรรมด้าน Corporate Venture Capital (CVC) โดยการลงทุนในกองทุน Venture Capital (VC) และ/หรือ ธุรกิจสตาร์ทอัพ
โดยมีวัตถุประสงค์เพื่อขยายการลงทุน ธุรกิจที่กลุ่มไทยออยล์มีความชำนาญ รวมถึงธุรกิจใหม่ เพื่อรองรับการเปลี่ยนแปลงของธุรกิจ โดยบริษัท TTC ถือหุ้นตรงใน บริษัท ท็อป เวนเจอร์ส จำกัด และ บริษัท TOP Ventures Hong Kong Limited สัดส่วน 100% และมีทุนจดทะเบียนเริ่มต้นเป็นเงิน 35 ล้านบาท และ 1 เหรียญดอลลาร์ฮ่องกง ตามลำดับ